Rotterdam
Rotterdam ass no Amsterdam déi zweetgréisst Stad vun Holland an huet verkéierstechnesch eng ganz grouss Bedeitung, doduerch datt se de gréissten Hafe vun Europa (drëttgréisste vun der Welt, no Shanghai a Singapur) huet. D'Stad selwer huet 615.318 Awunner (Stand: 1. Januar 2012), an der Metropolregioun wunnen der awer ongeféier 1,2 Milliounen (Stand: 2006). An der Moyenne läit d'Stad zwéi Meter ënner dem Mieresspigel.

Nieft Amsterdam an Den Haag ass Rotterdam e kulturellen Zentrum vun Holland. Rotterdam huet eng Universitéit, verschidde Fachhéichschoulen, eng Musekshéichschoul an eng Konschtakademie. Et ass d'féierend Industrie- an Handelsstad vun Holland. Besonnesch opfälleg ass d'Wollekekrazertsilhouette vu Rotterdam, déi sech an de leschten zwanzeg Joren entwéckelt huet.

Rotterdam läit an der Provënz Südholland. D'Stad gehéiert zum Ballungsraum Randstad, an ass zum gréissten Deel duerch Däicher geschützt.

Kuckeswäertes 
 Erasmusbrug
 Musée Boijmans van Beuningen
 Witte de With, Musée
 Stadhuis, Stadhaus vu Rotterdam
 Wereldmuseum

Um Spaweck 
 Offiziell Säit vun der Stad

Rotterdam
Universitéitsstied an Holland
Etappestied vum Tour de France